นายกรัฐมนตรี ห่วงใยความปลอดภัยประชาชนช่วงหยุดวันพระใหญ่ พร้อมกำชับควบคุมการขายสุราอย่างเข้มงวด
นายกรัฐมนตรี ห่วงใยความปลอดภัยประชาชนช่วงหยุดวันพระใหญ่ พร้อมกำชับควบคุมการขายสุราอย่างเข้มงวดพลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ห่วงใยความปลอดภัยของประชาชนในช่วงวันหยุดอาสาฬหบูชาและวันเข้าพรรษา ซึ่งส่วนหนึ่งอาจใช้โอกาสลาหยุดยาว เพื่อไปทำบุญและพักผ่อนร่วมกับครอบครัว โดยให้ความสำคัญกับเรื่องความปลอดภัยในการเดินทาง จึงขอให้ทุกคนปฏิบัติตามกฎจราจรอย่างเคร่งครัด เมาไม่ขับ และไม่ขับรถเร็ว เพื่อป้องกันอุบัติเหตุทางถนนนายกรัฐมนตรีย้ำว่าในวันสำคัญทางพระพุทธศาสนา ช่วงวันที่ 16 - 17 ก.ค. นี้ ตามประกาศของสำนักนายกรัฐมนตรีจะห้ามจำหน่ายเครื่องดื่มแอลกอฮอล์ จึงขอให้ผู้ประกอบการร้านอาหาร ร้านค้า และสถานบริการทุกประเภทงดจำหน่าย ทั้งการขายส่งและขายปลีกทั่วประเทศ หากฝ่าฝืนจะมีความผิด ต้องระวางโทษจำคุกไม่เกิน 6 เดือน หรือปรับไม่เกิน 10,000 บาท หรือทั้งจำทั้งปรับนายกรัฐมนตรี กำชับเจ้าหน้าที่พลเรือน ตำรวจ ทหาร เข้มงวดตั้งจุดตรวจ จุดสกัด และจุดตรวจวัดแอลกอฮอล์ แม้จะเป็นวันหยุด แต่เป็นวันที่มีความเสี่ยงสูงเพราะมีการเดินทางมาก รวมทั้งสอดส่องดูแลตรวจสอบสถานประกอบการ ร้านค้า ร้านอาหาร ให้ปฏิบัติตามกฎหมายอย่างจริงจังด้วย